rejauldu/bengali-wikipedia huggingface dataset:
থাম্ব|শিক্ষা প্রযুক্তি কেন্দ্র, রিড কলেজ শিক্ষা প্রযুক্তি বা শিক্ষাবিষয়ক প্রযুক্তি হলো হার্ডওয়্যার, সফটওয়্যার এবং শিক্ষাগত তাত্ত্বিক দিক ব্যবহার করে অনুশীলন ও শিখন সহজ করা।  শিখন তত্ত্ব, কম্পিউটার ভিত্তিক প্রশিক্ষণ, অনলাইন শিখন, যেখানে মোবাইল প্রযুক্তি ব্যবহার করা হয়, এম- লার্নিং সহ বিভিন্ন ক্ষেত্রকে অন্তর্ভুক্ত করা বোঝায়। শিক্ষাবিষয়ক  প্রযুক্তির বৌদ্ধিক এবং প্রযুক্তিগত বিকাশের বর্ণনা দেওয়ার জন্য বেশ কয়েকটি বিযুক্ত বিষয় রয়েছে:  শিখনে শিক্ষার তত্ত্ব এবং অনুশীলনের কৌশল হিসেবে শিক্ষাবিষয়ক প্রযুক্তি।  বৃহৎ অনলাইন কোর্স গুলোতে প্রযুক্তিগত উপকরণ এবং মাধ্যম হিসেবে শিক্ষাবিষয়ক প্রযুক্তি, যা যোগাযোগের জ্ঞান, ইহার উন্নয়ন এবং পরিবর্তনে সাহায্য করে।  শিখন ব্যবস্থাপনা পদ্ধতির জন্য শিক্ষাবিষয়ক প্রযুক্তি, যা হতে পারে শিক্ষার্থী, শিক্ষাক্রম ব্যবস্থাপনা এবং শিক্ষা ব্যবস্থাপনা তথ্য পদ্ধতির একটি উপকরণ হিসেবে।  যৌক্তিক এবং বাজেট ব্যবস্থাপনার জন্য প্রশিক্ষণ ব্যবস্থাপনা পদ্ধতি এবং শিখন উপাত্ত সংরক্ষণ এবং বিশ্লেষণের জন্য শিখন দলিল সংরক্ষণ এর জন্য শিক্ষাবিষয়ক প্রযুক্তি পুনঃ অফিস ব্যবস্থাপনা হিসেবে।  শিক্ষাবিষয়ক প্রযুক্তি নিজেই শিক্ষার বিষয়, এইসব কোর্সকে "কম্পিউটার স্টাডিজ " অথবা "তথ্য এবং যোগাযোগ প্রযুক্তি " বলা হয়।   সংজ্ঞা  শিক্ষা যোগাযোগ এবং প্রযুক্তি সংস্থা(এ ই সি টি) শিক্ষাবিষয়ক প্রযুক্তিকে সংজ্ঞায়িত করেছে যে, "প্রযুক্তিগত প্রক্রিয়া এবং সম্পদের সঠিকভাবে তৈরি, ব্যবহার এবং ব্যবস্থাপনার দ্বারা শিখনে সহায়তা করা এবং দক্ষতা বৃদ্ধি করার শিক্ষা এবং নৈতিক অনুশীলন "। " শিখন প্রক্রিয়া এবং সম্পদের নকশা, উন্নয়ন, ব্যবহার, ব্যবস্থাপনা এবং মূল্যায়নের তত্ত্ব এবং অনুশীলন " নির্দেশনাগত প্রযুক্তি হিসেবে উল্লেখ করা হয়েছে।যেমন, শিক্ষাবিষয়ক প্রযুক্তি সমস্ত বৈধ এবং নির্ভরযোগ্য প্রয়োগিক শিক্ষা বিজ্ঞানকে বোঝায়, যেমন সরঞ্জাম, পাশাপাশি প্রক্রিয়া এবং পদ্ধতি যা বৈজ্ঞানিক গবেষণা থেকে প্রাপ্ত, এবং প্রদত্ত প্রসঙ্গে তাত্ত্বিক, সমাধান বা অনুসন্ধানমূলক প্রক্রিয়াগুলি বোঝায়: এটি অগত্যা বাস্তবিক প্রযুক্তি বোঝায় না। শিক্ষাবিষয়ক প্রযুক্তি হলো প্রযুক্তিটিকে শিক্ষায় একীভূত করার প্রক্রিয়া যা আরও বেশি বৈচিত্র্যময় শিক্ষার পরিবেশ এবং শিক্ষার্থীদের কীভাবে প্রযুক্তি ব্যবহার করতে হয় সেইসাথে তাদের সাধারণ দায়িত্বগুলি শেখার উপায়কে উৎসাহ দেয়। আরও দেখুন ভার্চুয়াল বিদ্যালয় খান একাডেমি   তথ্যসূত্র   বিষয়শ্রেণী:সমাজে প্রযুক্তি বিষয়শ্রেণী:শিক্ষা প্রযুক্তি বিষয়শ্রেণী:শিক্ষার পরিভাষা বিষয়শ্রেণী:ই-লার্নিং
আন্তর্জাতিক অভিবাসী দিবস প্রতি বছর ১৮ই ডিসেম্বর জাতিসংঘের সকল সদস্যভূক্ত দেশে পালিত হয়ে আসছে। জাতিসংঘের সাধারণ পরিষদ ৪ ডিসেম্বর, ২০০০ সালে দিনটি বিশ্বব্যাপী উদযাপনের সিদ্ধান্ত নেয়। মূলতঃ বিশ্বের বিভিন্ন প্রান্তে ছড়িয়ে-ছিটিয়ে থাকা ব্যাপক হারে অভিবাসন ও বিপুলসংখ্যক অভিবাসীদের স্বার্থ-সংশ্লিষ্ট বিষয়াদিকে ঘিরেই এ দিবসের উৎপত্তি। ১৮ ডিসেম্বর, ১৯৯০ সালে সাধারণ পরিষদ অভিবাসী শ্রমিকদের স্বার্থ রক্ষায় পর্যাপ্ত নিরাপত্তা এবং তাদের পরিবারের ন্যায্য অধিকার রক্ষায় আন্তর্জাতিক চু্ক্তি ৪৫/১৫৮ প্রস্তাব আকারে গ্রহণ করে।জাতিসংঘের দাপ্তরিক ওয়েবসাইটে আন্তর্জাতিক অভিবাসী দিবস   দিবস উদযাপন  বিশ্বের বহু দেশ, সরকারের সংগঠন কিংবা মন্ত্রণালয়সহ বিভিন্ন বেসরকারী সংস্থা, সংগঠন যথাযোগ্য মর্যাদায় দিবসকে ঘিরে বিভিন্ন ধরনের অনুষ্ঠান পালন করে। তন্মধ্যে আলোচনা সভা, পথসভা, শোভাযাত্রা, সাংস্কৃতিক অনুষ্ঠান, মানববন্ধন উল্লেখযোগ্য। এ সকল বিষয়গুলোর সবটুকুই অভিবাসীদের উপজীব্য করে অনুষ্ঠিত হয়। অভিবাসীদের মানব অধিকারের বিষয়ে তথ্যের বিস্তৃতি ঘটানো এবং সাম্প্রদায়িক ও রাজনৈতিক সংক্রান্ত দ্বন্দ্ব্ব-সংঘাত থেকে মুক্তি লাভ, অভিজ্ঞতা বিনিময়, অভিবাসীদের রক্ষার লক্ষ্যে নিশ্চয়তা বিধানে রূপরেখা প্রণয়ন ইত্যাদি বিষয়গুলো এতে প্রাধান্য পায়।   কারণ  ১৯৯৭ সাল থেকে ফিলিপিনো এবং অন্যান্য এশীয় অভিবাসী সংগঠনগুলো দিবসটি পালন করতে শুরু করে। শুরুর দিকে তারা ১৮ ডিসেম্বরকে নির্ধারণ করে এবং অভিবাসীদেরকে ঘিরে 'আন্তর্জাতিক ঐক্য দিবস' হিসেবে ঘোষণা করে। ১৯৯০ সালে জাতিসংঘ অভিবাসী শ্রমিক ও দেশে রেখে আসা তাদের পরিবারের নিরাপত্তা রক্ষায় আন্তর্জাতিক সম্মেলন করেছিল।  এর প্রেক্ষাপটে ১৮ ডিসেম্বর দিনটিকে লক্ষ্য করে মাইগ্রেন্ট রাইটস্‌ ইন্টারন্যাশনাল, ইন্টারন্যাশনাল কনভেনশন অন মাইগ্রেন্টস রাইটস্‌-সহ বিশ্বের অনেক সংগঠন অভিবাসীদের স্বার্থ রক্ষার্থে বৈশ্বিকভাবে প্রচারণা চালায়। অবশেষে ১৯৯৯ সালের শেষার্ধে অন লাইনে ব্যাপক প্রচারণার ফলে জাতিসংঘের মুখপাত্র এ দিবসটিকে 'আন্তর্জাতিক অভিবাসী দিবস' হিসেবে ঘোষণা করতে বাধ্য হন।   প্রতিপাদ্য বিষয়  ২০১৬ সালে উদযাপিত আন্তর্জাতিক অভিবাসী দিবসের মূল প্রতিপাদ্য বিষয় নির্ধারণ করা হয়েছে - উন্নয়নের মহাসড়কে-অভিবাসীরা সবার আগে ৷ বাংলাদেশে আন্তর্জাতিক অভিবাসী দিবস ২০২০এর প্রতিপাদ্য নির্ধারণ করা হয়েছে "মুজিববর্ষের আহবান, দক্ষ হয়ে বিদেশ যান"।   তথ্যসূত্র   বিষয়শ্রেণী:অভিবাসন বিষয়শ্রেণী:ডিসেম্বর উদ্‌যাপন বিষয়শ্রেণী:জাতিসংঘের দিবস বিষয়শ্রেণী:আন্তর্জাতিক উদ্‌যাপন বিষয়শ্রেণী:ধর্মনিরপেক্ষ ছুটির দিন
থাম্ব|ম্যারী(মৃত ব্যক্তি) যিনি ১৯৭৩ সালে ফ্লোরিডায় মৃত্যু বরণ করেন। জেনিস মেরি ইয়াং (জন্ম জেনিস মেরি ব্রক এবং প্রাথমিকভাবে তার মধ্য নাম দ্বারা পরিচিত) ছিলেন একজন আমেরিকান মেয়ে যাকে ৯ জুন, ১৯৭৩ তারিখে চলন্ত গাড়ির সামনে ঠেলে দিয়ে হত্যা করা হয়েছিল, প্রাথমিকভাবে তাঁর পরিচয় অজ্ঞাত ছিল।  একজন ব্যক্তিকে তার হত্যার জন্য গ্রেপ্তার করা হয়, কিন্তু শেষ পর্যন্ত তার বিরুদ্ধে অভিযোগ প্রত্যাহার করা হয়, কারণ সন্দেহভাজনের হত্যার "উদ্দেশ্য প্রমাণ করা যায়নি।"  ২০মে, ২০১৫ তারিখে তার মৃত্যুর প্রায় ৪২ বছর পর ভুক্তভোগীকে শনাক্ত করা হয়, যখন তার ভাই এই অজ্ঞাতপরিচয় মৃতদেহ এবং তার পলাতক বোনের ক্ষেত্রে পরিস্থিতির মধ্যে মিল লক্ষ্য করে এবং ডিএনএর মাধ্যমে সাদৃশ্যটি নিশ্চিত করা হয়।   শারীরিক বর্ণনা এবং পরিস্থিতি  ১৯৭৩ সালের ৯ জুন সকাল ১টার দিকে ফ্লোরিডার সেন্ট পিটার্সবার্গের ১১তম এভিনিউ সাউথ এবং ৮ম স্ট্রিট সাউথের সংযোগস্থলে এক ব্যক্তিকে এক কিশোরীর সাথে তর্ক করতে দেখা যায়। কিশোরীর কাছে একটি ছুরি এবং একটি ভাঙা বোতল ছিল। পরে লরেন্স ডর্ন নামে পরিচিত ওই ব্যক্তি তাকে চলন্ত ট্রাকের সামনে ঠেলে ফেলে দেয় এবং বলে যে সে আত্মরক্ষার্থে এটি করেছে। তিনি ঘটনাস্থলেই মারা যান।  ভুক্তভোগীর বয়স ১৪ থেকে ১৬ বছরের মধ্যে বলে মনে হয়েছিল, তবে তার বয়স ১১ বছর বা ২০ বছরের মতোও হতে পারে মনে হয়েছিল। তার ঢেউ খেলানো চুল ছিল লাল রংয়ের এবং কাঁধ পর্যন্ত লম্বা। তার চোখের রং ছিল নীলের একটি অনন্য বৈচিত্রের। তার নখ লক্ষণীয়ভাবে ছোট ছিল, যা নখ খাওয়ার সাথে সামঞ্জস্যপূর্ণ। অন্যান্য স্বতন্ত্র বৈশিষ্ট্যগুলির মধ্যে ছিল তার পিঠে তিনটি জন্মচিহ্ন, একটি ভাঙা দাঁত, এবং তার কাঁধে মেচেতার দাগ, তার দাঁতে চিকিৎসার কোন চিহ্ন পাওয়া যায়নি। এটা সম্ভব যে গাড়ির আঘাতে তার দাঁত ভেঙে গিয়েছিল।  তার এক কানে দুটি কানের দুল ছিল। তার অন্য কানে একটি ছিদ্র সেরে গিয়েছিল। তিনি একটি আংটি পরতেন যার পাথর ছিলনা। মৃত্যুর সময়, তিনি একটি বহুবর্ণের পোশাক এবং বেগুনি আঁটসাঁট প্যান্ট পরেছিলেন।    শনাক্তকরণ  জেনিস মারি ইয়ং কে ২০ মে, ২০১৫ তারিখে শনাক্ত করা হয়। তার ছোট ভাই টিমোথি ইয়ং তার নিখোঁজ বোনের জন্য কয়েক দশক ধরে অনুসন্ধান করেছিলেন বলে জানা গেছে। এই অনুসন্ধান করার সময় তিনি তার দত্তক নাম "ইয়ং" ব্যবহার করছিলেন। যখন তিনি জেনিসের জন্মনাম (ব্রক) ব্যবহার করে ইন্টারনেট অনুসন্ধান করেন, তখন তিনি ভুক্তভোগীর একটি পুলিশ স্কেচ খুঁজে পান, যার সাথে জেনিসের দৃঢ় সাদৃশ্য ছিল। পরবর্তীতে তিনি ২৮ জানুয়ারি, ২০১৫ তারিখে টেলিফোনে পুলিশকে এ কথা জানান।  তদন্তকারী ব্রেন্ডা স্টিফেনসনকে জেনিস এবং টিমোথির দত্তক নেওয়ার বিষয়ে নথি ফ্যাক্স করা হয়েছিল। তিনি বলেছিলেন যে নথিতে তার নাম পড়ার পরে তিনি নিশ্চিত জানতেন যে জেনিসই অজ্ঞাতপরিচয় মেয়েটি। জেনিসের ডিএনএ পরে ভুক্তভোগীর দেহাবশেষ থেকে পাওয়া ডিএনএর সাথে তুলনা করা হয়েছিল এবং এটি একটি ইতিবাচক মিল হিসাবে প্রমাণিত হয়েছিল। দুই ভাইবোন তাদের পিতামাতার হেফাজত থেকে নেওয়ার পর পালক পিতামাতার তত্ত্বাবধানে বাস করত। ১৯৬৯ সালে আইনগতভাবে গৃহীত হওয়ার পর তাদের পারিবারিক নাম "ব্রক" থেকে "ইয়ং" এ পরিবর্তন করা হয়।  একজন দত্তক ভাইয়ের দ্বারা ধর্ষিত হওয়ার পরে; জেনিস তার দত্তক পিতামাতার বাড়ি থেকে ভার্জিনিয়ার নিউপোর্ট নিউজে পালিয়ে গিয়েছিল, তার ভাই ধর্ষণের সাক্ষী ছিল।  সে তার ভাইকে পালিয়ে যাওয়ার ইচ্ছার কথা জানায়, তার জিনিসপত্র একটি বালিশের খোলের মধ্যে গুছিয়ে, বাড়ি ছেড়ে চলে যায় এবং আর ফিরে আসে নি।  অবশেষে তার দেহাবশেষ দাহ করার জন্য তার ভাইকে দেওয়া হয়েছিল।   তথ্যসূত্র   বিষয়শ্রেণী:নারীর প্রতি সহিংসতার ঘটনা
সর্পদংশন () হচ্ছে একপ্রকার আঘাতগ্রস্ততা, যা সাপের কামড়ের মাধ্যমে হয়ে থাকে। বেশিরভাগ ক্ষেত্রে এই আঘাতটি সংঘটিত হয় প্রাণীটির বিষদাঁতের কামড়ের ফলে শরীরে বিষ প্রবেশের () মাধ্যমে। সাপের বেশিরভাগ প্রজাতি নির্বিষ এবং সাধারণত তারা শিকার করে শিকারকে চারপাশ দিয়ে চাপ প্রয়োগের মাধ্যমে। তুলনামূলক অল্প সংখ্যক সাপই বিষপ্রয়োগের মাধ্যমে শিকারকে হত্যা করে। গড়ে পৃথিবীতে সাপের ৩,০০০ প্রজাতি পাওয়া যায়, যার মধ্যে মাত্র ১৫ শতাংশের দংশন মানুষের জন্য বিপজ্জনক। অ্যান্টার্কটিকা ব্যতীত পৃথিবীর সকল স্থানেই বিষধর সাপের দেখা মিলে। সাপ সাধারণত শিকারের জন্যই দংশন করে, কিন্তু কিছু ক্ষেত্রে নিজেকে হুমকির সম্মুখীন মনে করলে ক্ষতিসাধন এড়াতেও তারা দংশন করে। যেহেতু একই সাপ দেখতে বিভিন্ন রকম হতে পারে, তাই নির্দিষ্ট কোনো প্রজাতি নির্ণয় করা কষ্টসাধ্য। এজন্য সঠিক চিকিৎসা পেতে অবশ্যই পেশাদার চিকিৎসকের শরণাপন্ন হওয়া উচিত।  সর্পদংশনের ফলাফল বিভিন্ন বিষয়ের ওপর নির্ভর করে। যেমন: সাপটির প্রজাতি, শরীরের কোন স্থানে কামড় দেওয়া হয়েছে, কতোটুকু বিষ প্রবেশ করানো হয়েছে, এবং যাকে কামড় দেওয়া হয়েছে তার স্বাস্থ্যগত অবস্থা। আতঙ্কগ্রস্ত বোধ করা সর্পদংশনের পর হওয়া একটি সাধারণ অনুভূতি। অটোমেটিক নার্ভাস সিস্টেমের দ্বারা নিয়ন্ত্রিত এই অনুভূতি সর্পদংশনের পর বিভিন্ন রকম আচরণের প্রকাশ ঘটাতে পারে। যেমন: ট্রাইকার্ডিয়া (বুক ধুকধুক করা), ও নসিয়া। নির্বিষ সাপের দংশনে আঘাতগ্রস্ত হওয়া স্বাভাবিক। সাপের দাঁতের দ্বারা সৃষ্ট ক্ষত জীবাণু সংক্রমণের সৃষ্টি করতে পারে। এছাড়া কামড়ের মাধ্যমে অ্যানাফাইলেকটিক বিক্রিয়ার সৃষ্টিও হতে পারে যা গুরুতর আকার ধারণ করতে পারে। সর্পদংশন পরবর্তী প্রাথমিক চিকিৎসা সাপের বিস্তৃতি অঞ্চল ও সাপের প্রজাতির ওপর নির্ভর করে। সেজন্য এক প্রজাতি সাপের জন্য কার্যকর প্রাথমিক চিকিৎসা অপর প্রজাতির জন্য কার্যকর নাও হতে পারে।  সর্পদংশনের ফলে ক্ষতিগ্রস্ততার হার ভৌগোলিক অঞ্চল অনুসারে পরিবর্তিত হয়। ইউরোপ ও উত্তর আমেরিকায় সর্পদংশনে মৃত্যুর হার খুবই কম, কিন্তু বিশ্বের অনেক স্থানে এই শারীরিক ক্ষতি ও মৃত্যুর একটি অন্যতম কারণ। বিশেষ করে গ্রামীণ অঞ্চলে, যেখানে চিকিৎসাসুবিধা শহরাঞ্চলের তুলনায় অপ্রতুল। বিশ্বের মধ্যে দক্ষিণ এশিয়া, দক্ষিণ-পূর্ব এশিয়া, ও সাহারা-নিম্ন আফ্রিকায় সবচেয়ে বেশি পরিমাণ সর্পদংশনের প্রতিবেদন পাওয়া যায়। এছাড়া নিওট্রপিক, বিষুবীয়, এবং নাতিশীতোষ্ণ অঞ্চলগুলোতেও প্রচুর পরিমাণ সর্পদংশনের ঘটনা ঘটে থাকে। প্রতি বছর হাজারে দশজন মানুষ সর্পদংশনের কবলে পড়ে প্রাণ হারান। বিশেষজ্ঞরা সর্পদংশনের ঝুঁকি কমাতে বিশেষ ধরনের জুতা ও সাপের প্রাদুর্ভাব আছে এমন অঞ্চল এড়িয়ে চলার পরামর্শ দেন।   আরো দেখুন   সাপ  বিষধর সাপ   পাদটীকা    তথ্যসূত্র   Campbell, Jonathan A.; William W. Lamar (2004). The Venomous Reptiles of the Western Hemisphere, Ithaca, NY: Cornell University Press.  Spawls, Stephen; Bill Branch (1995). The Dangerous Snakes of Africa: Natural History - Species Directory - Venoms and Snakebite, Sanibel Island, FL: Ralph Curtis Publishing.  Sullivan JB, Wingert WA, Norris Jr RL. North American Venomous Reptile Bites. Wilderness Medicine: Management of Wilderness and Environmental Emergencies, 1995; 3: 680–709.   Thorpe, Roger S.; Wolfgang Wuster, Anita Malhotra (1996). Venomous Snakes: Ecology, Evolution, and Snakebite, Oxford, England: Oxford University Press.  বিষয়শ্রেণী:সাপ বিষয়শ্রেণী:বিষধর প্রাণী বিষয়শ্রেণী:জরুরি চিকিৎসা বিষয়শ্রেণী:বিষধর সাপ বিষয়শ্রেণী:গ্রীষ্মমণ্ডলীয় রোগ
সেসওয়া (যেমনটি বটসোয়ানার উত্তরাংশে এই খাবারটি পরিচিত) বা লসওয়া (যেমনটি দেশের দক্ষিণাংশ এবং পশ্চিমী দক্ষিণ আফ্রিকায় এই খাবারটি পরিচিত) হলো বটসোয়ানার একটি গরুর মাংস বা ছাগলের মাংস দিয়ে তৈরি ঐতিহ্যবাহী মাংসের খাবার। সাধারণত বড় মাংসের খণ্ড কাটার পর পড়ে থাকা অংশ অথবা পা, গলা এবং পিঠের মতো কঠিন অংশের মাংস ব্যবহার করে এটি প্রস্তুত করা হয়। এই খাবারটি সাধারণত দাফন, বিয়ে এবং সেইসঙ্গে জাতীয় অনুষ্ঠান যেমন স্বাধীনতা উদযাপন অনুষ্ঠানের জন্য প্রস্তুত করা হয়। "যতটুকু লবণ দরকার" ততটুকু দিয়ে একটি পাত্রে মাংসটি নরম হওয়া পর্যন্ত সেদ্ধ করা হয় এবং তারপর পিষ্ট করা হয়। এটি সাধারণত পাপ (ভুট্টার খাবার), সেতাম্পা (সাম্প, পেষা ভুট্টা) বা মাবেলে (সর্গাম) সহ পরিবেশন করা হয়।   আরও দেখুন    আফ্রিকান খাবারের তালিকা   তথ্যসূত্র   বিষয়শ্রেণী:জাতীয় পদ বিষয়শ্রেণী:মাংসের পদ
থাম্ব|মডার্ন ইলেকট্রিক, জুন ১৯১০, খণ্ড ৩, সংখ্যা ৩। মডার্ন ইলেকট্রিকস (ইংরেজি: Modern Electrics) ছিল শখের বেতার গবেষকদের জন্য প্রকাশিত একটি প্রযুক্তি পত্রিকা। ১৯০৮ থেকে ১৯১৪ সাল পর্যন্ত পত্রিকাটি প্রকাশিত হয়।  তথ্যসূত্র  বিষয়শ্রেণী:শখের বেতার পত্রিকা বিষয়শ্রেণী:মার্কিন মাসিক পত্রিকা বিষয়শ্রেণী:মার্কিন বিজ্ঞান ও প্রযুক্তি পত্রিকা বিষয়শ্রেণী:অধুনালুপ্ত মার্কিন পত্রিকা বিষয়শ্রেণী:মার্কিন যুক্তরাষ্ট্রের মাসিক ম্যাগাজিন বিষয়শ্রেণী:মার্কিন যুক্তরাষ্ট্রের বিলুপ্ত ম্যাগাজিন বিষয়শ্রেণী:নিউ ইয়র্ক সিটির ম্যাগাজিন
মফিজুল ইসলাম (১৯২৬–২৫ ডিসেম্বর ১৯৯১) বাংলাদেশের কুমিল্লা জেলার রাজনীতিবিদ ও মুক্তিযুদ্ধের সংগঠক যিনি তৎকালীন কুমিল্লা-১৩ আসনের আসনের সংসদ সদস্য ছিলেন।   প্রাথমিক জীবন  মফিজুল ইসলাম ১৯২৬ সালে কুমিল্লা জেলার বুড়িচংয়ের বাকশীমূল গ্রামে জন্মগ্রহণ করেন। তার পিতা বন্দে আলী মিয়া এবং মাতা আতারুন্নেসা। তিনি ১৯৪৩ সালে ইউসুফ বহুমুখী কারিগরী উচ্চ বিদ্যালয় থেকে এসএসসি পাশ করে ১৯৪৫ সালে ব্রাহ্মণবাড়িয়া কলেজ থেকে এইচএসসি পাশ করেন। চট্টগ্রাম কলেজ থেকে তিনি স্নাতক ও ঢাকা বিশ্ববিদ্যালয় থেকে রাষ্ট্রবিজ্ঞানে স্নাতকোত্তর ডিগ্রী অর্জন করেন।   রাজনৈতিক ও কর্মজীবন  মফিজুল ইসলাম কর্মজীবনের শুরুতে চট্টগ্রামের আবু তোরাব হাই স্কুলের প্রধান শিক্ষক ও ১৯৫৪ সালে চট্টগ্রাম সিটি কলেজের উপধ্যক্ষ হিসেবে দায়িত্ব পালন করেন।  তিনি ১৯৪৬ সালে চট্টগ্রাম জেলা মুসলিম ছাত্রলীগ সাংগঠনিক কমিটির সভাপতি নির্বাচিত হন। ১৯৫০ সালে তিনি তৎকালীন পূর্ব পাকিস্তান যুবলীগের কেন্দ্রীয় সংসদের সদস্য নির্বাচিত হন। বায়ান্নর ভাষা আন্দোলন, ৬ দফা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে তিনি সক্রিয় ভূমিকা রাখেন।  তিনি লাহোর থেকে প্রকাশিত ‘দি পাকিস্তান টাইমসের’ এর চট্টগ্রাম সংবাদদাতা হিসেবে দায়িত্ব পালন করেন। তিনি ১৯৫২ সালে তৎকালীন পূর্ব পাকিস্তানের প্রথম সরকার বিরোধী বাংলা দৈনিক ‘আমার দেশ’ ঢাকা থেকে প্রকাশ করেন। যদিও তা ৬ মাস পর বন্ধ হয়ে যায়। ১৯৫৪ সালে তিনি ‘পাকিস্তান অবজারভার’ পত্রিকার চট্টগ্রাম সংবাদপত্রদাতার হিসেবে দায়িত্ব পালন করেন।  ১৯৫৩ সালে তিনি ভাসানীর নেতৃত্বাধীনে আওয়ামীলীগে যোগদান করেন। তিনি ১৯৫৬ সালে আওয়ামীলীগে যোগদান করেন। মওলানা ভাসানীর নেতৃত্বে ১৯৫৭ সালে ন্যাশনাল আওয়ামী পার্টি (ন্যাপ) গঠিত হলে তিনি কুমিল্লা জেলার সভাপতি মনোনীত হন। পরবর্তীতে আতাউর রহমান খানের নেতৃত্বে জাতীয় লীগ গঠিত হলে তাতে যোগদান করে সহসভাপতি নির্বাচিত হন। ১৯৫৪, ১৯৫৮ ও ১৯৭০ সালের তৎকালীন পাকিস্তানের জাতীয় নির্বাচনে অংশগ্রহণ করে তিনি পরাজিত হন।  ১৯৭৯ সালের দ্বিতীয় জাতীয় সংসদ নির্বাচনে ন্যাশনাল আওয়ামী পার্টির প্রার্থী হিসেবে তৎকালীন কুমিল্লা-১৩ আসন থেকে সংসদ সদস্য নির্বাচিত হন। এরপর রাজনীতির বাহিরে ছিলেন।   মৃত্যু  মফিজুল ইসলাম ২৫ ডিসেম্বর ১৯৯১ সালে মৃত্যুবরণ করেন।   তথ্যসূত্র   বিষয়শ্রেণী:১৯২৬-এ জন্ম বিষয়শ্রেণী:১৯৯১-এ মৃত্যু বিষয়শ্রেণী:কুমিল্লা জেলার রাজনীতিবিদ বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:ব্রাহ্মণবাড়িয়া সরকারি কলেজের প্রাক্তন শিক্ষার্থী বিষয়শ্রেণী:চট্টগ্রাম কলেজের প্রাক্তন শিক্ষার্থী বিষয়শ্রেণী:সরকারি সিটি কলেজ, চট্টগ্রামের শিক্ষক বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:দ্বিতীয় জাতীয় সংসদ সদস্য বিষয়শ্রেণী:বাংলাদেশ জাতীয়তাবাদী দলের রাজনীতিবিদ
সুধানী নদী ভারতের পূর্বদিকে অবস্থিত পশ্চিমবঙ্গ ও বিহার রাজ্যের মধ্য দিয়ে প্রবাহিত নদী৷ পশ্চিমবঙ্গে এটি উত্তর দিনাজপুর জেলায় অবস্থিত৷  গতিপথ সুধানী নদীর জন্ম হয়েছে বিহার থেকে। সুধানী হল ডাহুক নদীর একটি শাখা নদী যা বিহারের কিষাণগঞ্জের পারলাবাড়ীর কাছ থেকে উৎপন্ন হয়েছে। সুধানী নদী ডাহুকের একটি শাখা নদী কিন্তু ডাহুক নদী সুধানীর উৎপত্তিস্থল থেকে ধীরে ধীরে সরে যাচ্ছে। বর্তমানে ডাহুক নদী সুধানীর উৎপত্তিস্থল থেকে প্রায় ১১৯০ মিটার দূরে রয়েছে এবং এই নদীর পূর্ববর্তী উৎপত্তিস্থল ডাহুক নদীর বর্তমান চ্যানেল থেকে ২২৮০ মিটার দূরে অবস্থিত।  সুধানীর নতুন এবং পূর্ববর্তী উৎপত্তিস্থলের মধ্যে দূরত্ব এখন প্রায় ১০৯০ মিটার। উৎপত্তিস্থল থেকে নদীটি চাকুলিয়া থানার ভারনা থেকে পশ্চিমবঙ্গে প্রবেশ করে হাটওয়ার, খিকিরটোলা, শিবরামপুর ও লালগঞ্জ গ্রামপঞ্চায়েত হয়ে করণদিঘিতে ঢুকেছে। বাংলা-বিহার সীমান্ত বরাবর প্রবাহিত হয়ে এটি গোয়াবাড়ি সোহারই হয়ে আবার বিহারে প্রবেশ করেছে।https://www.bengallive.in/bengallive-special/river-story-of-uttar-dinajpur-fourth-part/ ১৫ অগাস্ট ২০১৬ নাগাদ বিহারের কাটিহারে এবং উত্তর ও দক্ষিণ দিনাজপুর জেলায় বন্যার কারণে সুদানী নদীর ১৩৩ নম্বর রেল সেতুটির এক পাশ সম্পূর্ণ ভেঙে গেলে রেল যোগাযোগ ব্যবস্থা ব্যাহত হয়৷ পরের বছর ২০১৭ এর ১লা সেপ্টেম্বর তার পুনরায় চালু হয়৷http://www.calcuttanews.tv/train-trail-run/ স্থানীয় লাধি আদিবাসীর লোকেরা এই নদীর চরে শামুক কুড়িয়ে নিজেদের জীবন নির্বাহ করে থাকেন৷https://www.anandabazar.com/amp/district/north-bengal/lok-sabha-election-2019-tribal-people-of-chakulia-are-discouraged-about-election-1.980279  তথ্যসূত্র  বিষয়শ্রেণী:পশ্চিমবঙ্গের নদী বিষয়শ্রেণী:উত্তর দিনাজপুর জেলার নদী
হাবুল চক্রবর্তী (১ ফেব্রুয়ারি ১৯৬০ – ১৬ ফেব্রুয়ারি ২০২০) ভারতের আসামের একজন ব্যবসায়ী ও রাজনীতিবিদ ছিলেন যিনি ভারতীয় জাতীয় কংগ্রেসের রাজনীতির সাথে যুক্ত ছিলেন। তিনি আসাম বিধানসভার একজন বিধায়ক ছিলেন।  জীবনী হাবুল চক্রবর্তী ১৯৬০ সালের ১ ফেব্রুয়ারি শোণিতপুরের ঢেকীয়াজুলিতে জন্মগ্রহণ করেন। তার বাবার নাম দিলীপ কুমার চক্রবর্তী ও মায়ের নাম ছায়া রানী চক্রবর্তী। তিনি ২০১১ সালে ঢেকীয়াজুলি থেকে আসাম বিধানসভার সদস্য হিসেবে নির্বাচিত হয়েছিলেন।  হাবুল চক্রবর্তী ১৯৯৩ সালের ২ মে রূপালী চক্রবর্তীর সাথে বিবাহবন্ধনে আবদ্ধ হন। তাদের এক ছেলে ও এক মেয়ে ছিল।  হাবুল চক্রবর্তী ২০২০ সালের ১৬ ফেব্রুয়ারি তেজপুর চিকিৎসা মহাবিদ্যালয় ও হাসপাতালে প্রয়াত হন।  তথ্যসূত্র  বিষয়শ্রেণী:১৯৬০-এ জন্ম বিষয়শ্রেণী:২০২০-এ মৃত্যু বিষয়শ্রেণী:আসামের ভারতীয় জাতীয় কংগ্রেসের রাজনীতিবিদ বিষয়শ্রেণী:ভারতীয় ব্যবসায়ী বিষয়শ্রেণী:আসামের ব্যক্তি বিষয়শ্রেণী:আসামের ব্যবসায়ী বিষয়শ্রেণী:আসাম বিধানসভার সদস্য ২০১১-২০১৬ বিষয়শ্রেণী:শোণিতপুর জেলার ব্যক্তি
পার্ভনে আমির-আফ্‌শরি (জন্ম ১৭ মার্চ ১৯৪৫), যিনি হোমেইর' নামেই বেশি পরিচিত, একজন ইরানি কণ্ঠশিল্পী। তিনি ইরানি সঙ্গীতের স্বর্ণযুগের একজন বর্ষীয়ান তারকা।  প্রাথমিক জীবন পার্ভনে আমির-আফ্‌শরি ১৯৪৫ সালের ১৭ই মার্চ ইরানের তৎকালীন পূর্ব আজারবাইজন প্রদেশের তেহরান নগরীতে এক অভিজাত ইরানি পরিবারে জন্ম নেন। শৈশবে পরিবারের সদস্যদের সামনে তার গান গাওয়ার অনুমতি ছিল না। তিনি আলি তাজভিদি-র অধীনে গোপনে ফার্সি কণ্ঠসঙ্গীত অধ্যয়ন করেছিলেন।  কর্মজীবন "সাবরাম আত' কোন" হোমেইর'-র প্রথম গান, যেটি রচনা করেছিলেন আলি তাজভিদি, এবং ১৯৬০-এর মধ্যবর্তী সময়ে এটি তেহরান বেতারে সম্প্রচারিত হয়েছিল।  ব্যক্তিগত জীবন ১৬ বছর বয়সে হোমেইর' একজন জার্মান-শিক্ষিত ইরানি ব্যবসায়ীকে বিয়ে করেন, যিনি তার পেশাগতভাবে গান গাওয়াকে উৎসাহিত করেছিলেন। পরবর্তীতে তিনি সঙ্গীত-স্বরলিপি পাঠ এবং কণ্ঠ প্রশিক্ষণ কোর্সে শিক্ষাগ্রহণ করেছিলেন।  হোমেইর'-র দ্বিতীয় বিবাহ ছিলো ইরানি সঙ্গীতশিল্পী পারভিজ ইয়হাগি-র (پرویز یاحقی‎) সঙ্গে। ২০০৭ সালে শুরুর দিকে, ইয়হাগি ইরানে মারা যান। ২০০৭ সালের ফেব্রুয়ারি মাসে ইয়হাগির মৃত্যুর পর হোমেইর' অস্ত্রোপচারের কারণে হৃদরোগের জটিলতার সম্মুখীন হন।  ১৯৭৯ সালে ইরানে ইসলামি বিপ্লবের কয়েক বছর পর হোমেইর' ইরান ত্যাগ করে মার্কিন যুক্তরাষ্ট্রে অভিবাসন করেন, এবং বর্তমানে সেখানেই বাস করছেন।  আরো দেখুন ইরানি পপ সঙ্গীত  তথ্যসূত্র  বহিঃসংযোগ  বিষয়শ্রেণী:১৯৪৫-এ জন্ম বিষয়শ্রেণী:জীবিত ব্যক্তি বিষয়শ্রেণী:ইরানি গায়িকা বিষয়শ্রেণী:ইরানি পপ গায়িকা‎ বিষয়শ্রেণী:ইরানি সঙ্গীতশিল্পী বিষয়শ্রেণী:তেহরানের সঙ্গীতজ্ঞ বিষয়শ্রেণী:তেহরানের ব্যক্তি বিষয়শ্রেণী:মার্কিন যুক্তরাষ্ট্রে ইরানি বিপ্লবের নির্বাসিত বিষয়শ্রেণী:ক্যালটেক্স রেকর্ডসের শিল্পী বিষয়শ্রেণী:১৯৪৪-এ জন্ম বিষয়শ্রেণী:ইরানি পপ গায়ক বিষয়শ্রেণী:২০শ শতাব্দীর ইরানি গায়িকা
টুমচর বাংলাদেশের লক্ষ্মীপুর জেলার অন্তর্গত লক্ষ্মীপুর সদর উপজেলার একটি ইউনিয়ন।   আয়তন    জনসংখ্যা    অবস্থান ও সীমানা  লক্ষ্মীপুর সদর উপজেলার দক্ষিণাংশে টুমচর ইউনিয়নের অবস্থান। এ ইউনিয়নের উত্তরে লক্ষ্মীপুর পৌরসভা, পশ্চিমে শাকচর ইউনিয়ন, দক্ষিণে চর রমণীমোহন ইউনিয়ন এবং পূর্বে ভবানীগঞ্জ ইউনিয়ন ও লাহারকান্দি ইউনিয়ন অবস্থিত।   প্রশাসনিক কাঠামো  টুমচর ইউনিয়ন লক্ষ্মীপুর সদর উপজেলার আওতাধীন ২১নং ইউনিয়ন পরিষদ। এ ইউনিয়নের প্রশাসনিক কার্যক্রম লক্ষ্মীপুর সদর থানার আওতাধীন। এটি জাতীয় সংসদের ২৭৫নং নির্বাচনী এলাকা লক্ষ্মীপুর-২ এর অংশ।   শিক্ষা ব্যবস্থা   শিক্ষা প্রতিষ্ঠান   টুমচর ইসলামিয়া কামিল মাদ্রাসা  টুমচর আসাদ একাডেমী এন্ড কলেজ]]   যোগাযোগ ব্যবস্থা    খাল ও নদী   রহমতখালি নদী   হাট-বাজার   টুমচর বাজার   দর্শনীয় স্থান    উল্লেখযোগ্য ব্যক্তি   মোহাম্মদ নোমান - সাবেক সংসদ সদস্য।   জনপ্রতিনিধি    আরও দেখুন   লক্ষ্মীপুর সদর উপজেলা  লক্ষ্মীপুর সদর থানা  লক্ষ্মীপুর জেলা   তথ্যসূত্র    বহিঃসংযোগ   বিষয়শ্রেণী:লক্ষ্মীপুর সদর উপজেলার ইউনিয়ন বিষয়শ্রেণী:অসম্পূর্ণ বাংলাদেশের ইউনিয়ন নিবন্ধ
স্কোপোলামিন, যা হায়োসিন, বা শয়তানের নিঃশ্বাস নামেও পরিচিত,  একটি প্রাকৃতিক বা কৃত্রিমভাবে তৈরি ট্রোপেন অ্যালকালয়েড এবং অ্যান্টিকোলিনার্জিক ওষুধ, যা আনুষ্ঠানিকভাবে গতিজনিত অসুস্থতা এবং অপারেশন পরবর্তী বমি বমি ভাব এবং বমির চিকিৎসার জন্য ওষুধ হিসেবে ব্যবহৃত হয়। এটি কখনও কখনও মুখের লালা কমাতে অস্ত্রোপচারের আগে ব্যবহার করা হয়। ইনজেকশনের মাধ্যমে ব্যবহার করলে, প্রায় ২০ মিনিট পর প্রভাব শুরু হয় এবং ৮ ঘণ্টা পর্যন্ত স্থায়ী হয়। এটি মৌখিকভাবে এবং ট্রান্সডার্মাল প্যাচ হিসাবেও ব্যবহার করা যেতে পারে।   স্কোপোলামিন   স্কোপোলামিনের ওষুধে অনেকগুলি ব্যবহার রয়েছে যেখানে এটি চিকিৎসার জন্য কম মাত্রায় ব্যবহার করা হয়:   অপারেশন পরবর্তী বমি বমি ভাব এবং বমি।  সমুদ্রের অসুস্থতাসহ গতিজনিত অসুস্থতা, স্কুবা ডাইভারদের দ্বারা এটির ব্যবহারের দিকে পরিচালিত করে (যেখানে এটি প্রায়শই কানের পিছনে একটি ট্রান্সডার্মাল প্যাচ হিসাবে প্রয়োগ করা হয়)    পরিপাক নালিগত খিঁচুনি  রেনাল বা পিত্তথলির খিঁচুনি  গ্যাস্ট্রোইনটেস্টাইনাল রেডিওলজি এবং এন্ডোস্কোপিতে সহায়তা  বিরক্তিকর পেটের সমস্যা  ক্লোজাপাইন -প্ররোচিত মলত্যাগ  অন্ত্রের শূল  চোখের প্রদাহ  এটি কখনও কখনও একটি প্রিমেডিকেশন হিসাবে ব্যবহৃত হয়, (বিশেষ করে শ্বাসযন্ত্রের ট্র্যাক্টের নিঃসরণ কমাতে) অস্ত্রোপচারে, সাধারণত ইনজেকশন দ্বারা।   বুকের দুধ খাওয়ানো  স্কোপোলামাইন নিঃসরণ দ্বারা বুকের দুধে প্রবেশ করে। যদিও স্তন্যপান করানোর সময় স্কোপোলামিনের সুরক্ষার নথিভুক্ত করার জন্য কোনও মানব গবেষণা নেই, তবে প্রস্তুতকারক সুপারিশ করেন যে স্কোপোলামাইন স্তন্যপান করানো মহিলাকে দেওয়া হলে সতর্কতা অবলম্বন করা উচিত।   বৃদ্ধ  স্কোপোলামাইন থেকে প্রতিকূল প্রভাবের সম্মুখীন হওয়ার সম্ভাবনা বয়স্কদের তুলনায় কম বয়সীদের মধ্যে বৃদ্ধি পায়। এই ঘটনাটি বিশেষ করে বয়স্ক ব্যক্তিদের জন্য সত্য যারা অন্যান্য বেশ কয়েকটি ওষুধ সেবন করছেন। এই শক্তিশালী অ্যান্টিকোলিনার্জিক প্রতিকূল প্রভাবগুলির কারণে এই বয়সের মধ্যে স্কোপোলামিন ব্যবহার এড়ানো উচিত, যা চিত্তভ্রংশের ঝুঁকি বৃদ্ধির সাথেও যুক্ত।  ফার্মোকোকাইনেটিক  স্কোপোলামিন প্রথম-পাস বিপাকের মধ্য দিয়ে যায় এবং প্রায় ২.৬% প্রস্রাবে অপরিবর্তিতভাবে নির্গত হয়। আঙ্গুরের রস স্কোপোলামিনের বিপাক হ্রাস করে ফলস্বরূপ প্লাজমা ঘনত্ব বৃদ্ধি করে।  বিরূপ প্রভাব প্রতিকূল প্রভাবের ঘটনা:  অস্বাভাবিক (০.১-১)% ঘটনা) প্রতিকূল প্রভাবগুলির মধ্যে রয়েছে:   শুষ্ক মুখ  অ্যানহাইড্রোসিস (ঠান্ডা হওয়ার জন্য ঘামের ক্ষমতা হ্রাস)  টাকাইকার্ডিয়া (সাধারণত উচ্চ মাত্রায় ঘটে এবং ব্র্যাডিকার্ডিয়া দ্বারা সফল হয়)  ব্র্যাডিকার্ডিয়া  ছুলি  চুলকানি  বিরল (<০.১% ঘটনা) বিরূপ প্রভাব অন্তর্ভুক্ত:   কোষ্ঠকাঠিন্য  প্রস্রাব ধরে রাখার  অমূলক প্রত্যক্ষণ বিভ্রম  আন্দোলন  বিভ্রান্তি  আকাথিসিয়া  অস্থিরতা  খিঁচুনি অজানা ফ্রিকোয়েন্সি প্রতিকূল প্রভাব অন্তর্ভুক্ত:   অ্যানাফিল্যাকটিক শক বা প্রতিক্রিয়া  শ্বাসকষ্ট (অ্যাজমা)  ফুসকুড়ি  ত্বকরক্তিমা বা ত্বকের লালভাব  অন্যান্য অতিসংবেদনশীলতা প্রতিক্রিয়া  ঝাপসা দৃষ্টি  মাইড্রিয়াসিস (প্রসারিত ছাত্র)  তন্দ্রা  মাথা ঘোরা  তথ্যসূত্র  বিষয়শ্রেণী:ডেভিলস ব্রেথ বিষয়শ্রেণী:ভয়ঙ্কর ড্রাগ বিষয়শ্রেণী:চেতনানাশক বিষয়শ্রেণী:বিশ্ব স্বাস্থ্য সংস্থার অপরিহার্য ঔষধ